
ΠΡΟΕΔ ΡΙΚΑ ΔΙΑΤΑ ΓΜΑΤΑ 

Αριθ. Π.Α./Α/22 

Ίδρυση Γυναικείου Ιερού Ησυχαστηρίου η «Οσια Μακρίνα» εις 

Ανάβαλο Κυβερίου της Ιεράς Μητροπόλέως Αργολίδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: ! 

α) Του άρθρου 39 παράγραφος 10 του Ν.590/1977«περί του 
Καταστατικού Χάρτου της Εκκλησίας της Ελλάδος» (Α' 146). 

β) Των άρθρων 108 και επόμενα του Αστικού Κώδικα. 

2. Την Αριθ. 1275/1990 συμβολαιογραφική πράξη της Συμ¬ 
βολαιογράφου Ναυπλίου Ευδοκίας Α. Πραξιτέλους — Νανοπού- 
λου, με την οποία συνιστάται Γυναικείο Ιερό Ησυχαστήριο η 
«Οσια Μακρίνα» στην Ιερά Μητρόπολη Αργολίδος. ' 

3α) Το αριθ. 39/21.1.1991 έγγραφο της Ιεράς Μητροπό- 
λεως Αργολίδος, σχετικό με την-τοποθεσία, όπου ιδρύεται το 
Ησυχαστήριο. 

β) Την αριθ. 1702/535/1974 απόφαση της Ιεράς Συνόδου 
της Εκκλησίας της Ελλάδος, περί επεκτάσεως των ορίων της Ιε¬ 
ράς Μητροπόλέως Αργολίδος. 

4. Τη σύμφωνη γνώμη της Ιεράς Συνόδου της Εκκλησίας της 
Ελλάδος η οποία ενέκρινε την ίδρυση του Γυναικείου Ιερού Ησυ¬ 
χαστηρίου, η «Οσια Μακρίνα» εις Ανάβαλο Κυβερίου της Ιεράς 
Μητροπόλέως Αργολίδος, κατά την Συνεδρίαν αυτής της 
9.12.1990, όπως τούτο αναφέρεται στο αριθ. 2630/1527/ 
18.12.90 έγγραφό της, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Εγκρίνουμε τη γενομένη με την αριθ. 1275/12.12.1990 
συμβολαιογραφική πράξη της Συμβολαιογράφου Ναυπλίου Ευ¬ 
δοκίας Α. Πραξιτέλους Νανοπούλου σύσταση Γυναικείου Ιερού 
Ησυχαστηρίου η «Οσια Μακρίνα» εις Ανάβαλο Κυβερίου. 

Το ίδρυμα αυτό το οποίο είναι Νομικό Πρόσωπο Ιδιωτικού Δι¬ 
καίου τελεί κάτω από την εποπτεία του εκάστοτε Σεβασμιωτάτου 
Μητροπολίτου Αργολίδος και διέπεται από τον Οργανισμό του. 

Κυρώνουμε τον Οργανισμό του Ιερού Γυναικείου Κοινοβιακού 
Ιδρύματος (Ησυχαστηρίου) η «Οσια Μακρίνα» εις Ανάβαλο Κυ¬ 
βερίου, που αποτελείται από είκοσι τρία (23) άρθρα και καταχω¬ 
ρίζεται κατωτέρω: 


ΚΑΤΑΣΤΑΤΙΚΟΝ ΙΕΡΟΥ ΓΥΝΑΙΚΕΙΟΥ ΗΣΥΧΑΣΤΗΡΙΟΥ 
Η ΟΣΙΑ ΜΑΚΡΙΝΑ 
ΠΡΟΟΙΜΙΟΝ 

Εις το όνομα του Πατρός και του Υιού και του Αγίου Πνεύμα¬ 
τος, της μιας αδιαιρέτου και ομοουσίου Τριάδος, με απόλυτον σε¬ 
βασμόν προς την μνήμην του αοιδόμου πατρός ημών Μητροπολί¬ 
του Αργολίδος κυρού Χρυσοστόμου Β’ του Δεληγιαννοπούλου, 
ιδρυτού της Μοναστικής ημών αδελφότητος «Η Αγία Μακρίνα» 
και διατηρώντας ευγνωμόνως της παραδοθείσαν ημίν πνευματι¬ 
κήν αυτού παρακαταθήκην περί μελλοντικής συστάσεως Ιερού 
Ησυχαστηρίου προβαίνομεν εις την σύνταξιν του παρόντος Κατα¬ 
στατικού το οποίον αφορά την οργάνωσιν, την διοίκησιν, τον 
πνευματικόν βίον και την εν γένει λειτουργίαν του συμφώνως 
προς τους θείους και ιερούς κανόνας, τας μοναχικάς παραδόσεις 
της Ορθοδόξου ημών Εκκλησίας και τους νόμους του Κράτους. 

ΚΕΦΑΛΑΙΟΝ Α' 

ΙΔΡΥΣΙΣ ΣΚΟΠΟΣ 
Άρθρον 1 

Ό,τι αφορά εις την ίδρυσιν του ιερού Ησυχαστηρίου περιέχεται 
εις ειδικήν συμβολαιογραφικήν πράξιν η οποία συνετάχθη προς 
τον σκοπόν αυτόν. 

Άρθρον 2 
Σκοπός 

Σκοπός του Ιερού Ησυχαστηρίου είναι ο αγιασμός και η εν Χρι¬ 
στώ τελείωσις των αδελφών αυτού μέσω της ακριβούς μοναχικής 
πολιτείας με την άσκησιν της προσευχής, της αγνότητος, της πτω¬ 
χείας, της υπακοής, της ταπεινώσεως και απότερον σκοπόν της 
κατάκτησιν του παραδείσου. Η επίτευξις του σκοπού επιτυχγάνε- 
ται με την τήρησιν των θεοπνεύστων και αιωνίου κύρους μοναστι¬ 
κών Κανονισμών όπως τους διέγραψαν οι Άγιοι Πατέρες και κα- 
τωχύρωσαν εκκλησιαστικούς αι Άγιαι Σύνοδοι με τους θείους και 
Ιερούς και αμεταθέτους'Κανόνας των. 

ΚΕΦΑΛΑΙΟΝ Β 

ΔΙΚΑΙΟΔΟΣΙΑ! ΜΗΤΡΟΠΟΛΙΤΟΥ 
Άρθρον 3 

Τα κανονικά δικαιώματα τα οποία θέλει ασκεί επί του Ησυχα¬ 
στηρίου ο οικείος Μητροπολίτης είναι τα ακόλουθα: 

α) Η πνευματική εποπτεία και παρακολούθησις της κατά Χρι¬ 
στόν διαβιώσεως των εν αυτώ ευσεβών Μοναχών ή δοκίμων. 

β) Η παροχή ευλογίας δια την κουράν δοκίμων εις ρασοφόρους 
μετά ορισμένου χρόνου, εάν αποκτήσουν τα απαιτούμενα κανό- 

νικά προσόντα και των ρασοφόρων εις μεγαλόσχημους. 

γ) ο διορισμός του πνευματικού του Ησυχαστηρίου που υποδει¬ 
κνύεται υπό του Ηγουμενοσυμβουλίου, ο οποίος όμως δεν έχει 
ουδεμίαν ανάμειξιν εις την διοίκησιν και δαιχείρισιν του Ησυχα¬ 
στηρίου εάν όμως του ζητηθή δύναται να δώση γνώμην και συμ¬ 
βουλήν εις κάθε τι το οποίον συμβαίνει. 

δ) Το Μνημόσυνον αυτού εν πάσαις ταις ιεραίς ακολουθίαις και 
λοιπαίς αγιαστικαίς πράξεσι, συμφώνους τη κανονική εν τη Εκ¬ 
κλησία τάξει. 

ε) Η άσκησις παρ’ Αυτού της Πειθαρχικής Εξουσίας κατά των 
υποπιπτουσών εις βαρύτατα· παραπτώματα αδελφών Μοναχών 
και Δοκίμων του Ησυχαστηρίου. 

ΚΕΦΑΛΑΙΟΝ Γ 
ΔΙΟΙΚΗΣΙΣ 
Άρθρον 4 

Η διοίκησις του Ησυχαστηρίου κατά μεν το πνευματικόν μέρος εί¬ 
ναι ανατεθειμένη αποκλειστικούς και μόνον εις την Ηγουμένην, 
κατά δε το λοιπόν διοικητικόν διαχειριστικόν κ.λ.π. α) εις το 
Ηγουμενοσυμβούλιον και β) εις την Σύνταξιν της Αδελφότη¬ 
τος. 

Άρθρον 5 

Περί της Ηγουμένης 

Η Ηγούμενη ως Μητέρα και Κεφαλή της Αδελφότητος, πρέπει 
να συγκεντρώνη τας βασικάς αρετάς της αγάπης, της μακροθυ- 
μίας και της διακρίσεως να εργάζεται αδιαλείπτως δια το προσω¬ 
πικόν της εξαγιασμόν να μελετά ιδιαιτέρως την Αγίαν Γραφήν 
και τα. κείμενα των Πατέρων της Εκκλησίας και τέλος να διακρί- 
νηται δια το ορθόδοξον ήθος και την διοικητικήν ικανότητα. 

I. Καθήκοντα και δικαιοδοσίαι της Ηγουμένης. 
α) Η Ηγούμενη ως πνευματική μητέρα της Αδελφότητος ασκεί 
πάσαν την πνευματικήν εξουσίαν εις όλα τα μέλη του Ησυχαστη¬ 
ρίου. Παρακολουθεί αγρύπνω όμματι και εποπτεύει την ζωήν 
των συμβουλεύοντας, στηρίζοντας και καθοδηγώντας με την δι¬ 
δασκαλίαν και την αξιομίμητον αυτής πολιτείαν. Προλαμβάνει 
κάθε εκτροπήν και ελέγχει κάθε παράβασιν, οφείλει δε να διατηρή 
πάντοτε ψυχραιμιάν, γλυκύτητα και σταθερότητα. Πρώτιστον 
μέσον δια την άσκησιν της εξουσίας της είναι η ΑΓΑΠΗ προς 
άπαντα τα μέλη της Αδελφότητος. 

β) Πρώτη αυτή τηρεί τον Κανονισμόν και ουδέποτε παραβλέ¬ 
πει θέματα της πνευματικής ζωής δια την διευκόλυνσιν υλικών 
ενδιαφερόντων. 

γ) Προΐσταται των ιερών ακολουθιών και πρωτοστατεί εις την 
αγρυπνίαν, εις την νηστείαν, εις την σιωπήν και εις πάσαν σωμα¬ 
τικήν άσκησιν. 

δ) Συγκαλεί προς πνευματικήν οικοδομήν της Σύνταξιν της 
Αδελφότητος εις τακτά χρονικά διαστήματα οριζόμενα υπ’ αυ¬ 
τής. _ 

ε) Προεδρεύει του Ηγουμενοσυμβουλίου και της Συνεδριάσεως 
της Αδελφότητος. 

στ) Προτείνει εις το Ηγουμενοσυμβούλιον την πρόσληψιν δοκί¬ 
μων και προσδιορίζει μετά τού πνευματικού τον χρόνον ρασοφο- 
ρίας των δοκίμων και μεγαλοσχημίας των ρασοφόρων εκλέγουσα 
και το μοναχικό όνομα αυτών. 

ζ) Υπογράφει πάντα τα έγγραφα του Ιερού Ησυχαστηρίου ως 
και τα διπλότυπα εισπράξεων και πληρωμών. Εις περίπτωσιν 
όμως κατά την οποίαν συντάσσονται και εκ μέρους του Ηγουμε¬ 
νοσυμβουλίου προστίθεται μετά την υπογραφή της Ηγουμένης η 
φράσις «και αι συν εμοί εν Χριστώ Αδέλφαί». 

η) Εκπροσωπεί το Ιερόν Ησυχαστήριου έναντι της διοικούσης 
Εκκλησίας, πολιτείας, δικαστικών αρχών ως και κάθε άλλης αρ¬ 
χής και κάθε εν γένει φυσικού ή νομικού προσώπου. Εις περίπτω- 
σιν κωλύματος δι’ οιονδήποτε λόγον εκπορσωπείται υπό αδελφής 
οριζόμενης υπό του Ηγουμενοσυμβουλίου. 

θ) ορίζει εγγράφως την αντικαταστάτρια αυτής κατά τας ημέ¬ 
ρας απουσίας της. Ταύτης μη οριζομένης αναλαμβάνει αυτοδι¬ 


καίως η αρχαιοτέρα τη τάξει εκ των αδελφών. 

ι) Ορίζει το διαιτολόγων και εν συνεργασία μετά του Ηγουμε¬ 
νοσυμβουλίου, τα εήσια διακονήματα των αδελφών Λ λ ) 

ια) Ουδόλως διαφέρει εξωτερικά από τας υπολοίπους αδελφάς 
εφαρμόζοντας αδιαλείπτως τους λόγους τού Κύρίού Γ «ο δε μείζων 
υμών έσται υμών διάκονος». (Ματθ. κ.γ. II).' .’*Γ" 

2. Χηρεία Θέσεως Ηγουμένης ·’" · ^ 

Η Ηγουμένη ασκεί τα καθήκοντά της ισόβίως. _ /, 

Η θέσις της χηρεύει, 
α) Ένεκα θανάτου 

β) Ένεκα παραιτήσεως, η οποία γίνεται δεκτή δια πλειοψη- 
φίας των 2/3 της Αδελφότητας και 
γ) Ένεκα παύσεως, ως ακολούθως: 

Εάν ποτέ συμβή η Ηγουμένη να παραχαράττη την ακρίβειαν 
του μοναχικού βίου ή να αθετή τι εκ ο των διατάξεων του παρόντος 
του Καταστατικού, δεν θα εξανίστανται πάσαι αι αδελφαί, αλλά αι 
έχουσαι αρχαιότητα θα υπενθυμίζουν εια αυτήν ηπίως και μετά 
σεβασμού το σφάλμα της πολλάκις. Και μόνον εάν τελικώς έμ- 
μενη εις το σφάλμα, το Ηγουμενοσυμβούλιον επιλαμβάνεται του 
θέματος και συγκαλεί την Σύναξιν της Αδελφότητος, εις την 
οποίαν δεν προεδρεύει η προς απόλυσιν Ηγουμένη, αλλά η έχουσα 
μετά ταύτης τα πρεσβεία. 

Η Σύναξις επίσης συγκαλείται και εις περιπτώσεις ανεπάρ¬ 
κειας της Ηγουμένης εξ αιτίας βαρειάς σωματικής ή πνευματι¬ 
κής ασθένειας της οποίας η θεραπεία έχει αποδειχθεί ότι καθίστα¬ 
ται αδύνατος, ώστε να προκαλή μόνιμον ανικανότητα εις την 
εκτέλεσιν των καθηκόντων της ή τέλος εξ αιτίας άλλου σοβαρού 
παραπτώματος. 

Η απόφασις της Συνάξεως περί τυχόν παύσεως της Ηγουμέ¬ 
νης λαμβάνεται δια πλειοψηφίας των 2/3 των μελών της Αδελ¬ 
φότητος. Δια τα περαιτέρω μεριμνά η τοποτηρίτρια μετά του 
Ηγουμενοσυμβουλίου. 

3. Εκλογή Ηγουμένης 

α) Μετά την καθ’ οιονδήποτε τρόπον κένωσιν της θέσεως της 
Ηγουμένης η Αδελφότης αναθέτει την διοίκησιν του Ησυχαστη¬ 
ρίου εις τριμελή επιτροπή. Η επιτροπή προεδρεύεται από-το^αρ^ 
χαιότερο μέλος της (τοποτηρήτριας) και οφείλει εντός (30) τριά¬ 
ντα ημερών το αργότερον να συγκαλέση την Αδελφότητα δια την 
εκλογήν Ηγουμένης. 

β) Την τρίτην ημέραν από της κενώσεως της θέσεως, το Ηγου¬ 
μενοσυμβούλιον συγκαλεί την Σύναξιν της Αδελφότητος προς 
γνωστοποίησιν του περιεχομένού της τυχόν γραπτής διαθήκης 
της κοιμηθείσης ή παραιτηθείσης Ηγουμένης δια τήν ενδεχομέ- 
νην υπόδειξιν μιας ή περισσοτέρων αδελφών προς διαδοχήν της. 
Σημειωτέον ότι η υπόδειξις αυτή δεν είναι δεσμευτική δια την 
Αδελφότητα αν τα υποδεικνυόμενα πρόσωπα δεν διακρίνονται δια 
την σύνεσιν, το μοναχικόν ήθος, τήν αμεροληψίαν και την εν γένει 
διοικητικήν ικανότητα. Επίσης κατ’ αυτήν την ημέράν αναγγέλε- 
ται. εγγράφως η ημέρα διεξαγωγής της εκλογής. 

γ) Η εκλογή προαναγγέλεται εις την Αδελφότητα κατά την 
ώρα της τραπέζης πέντε ημέρας ενωρίτερον.. , ', , · 

δ) Τα της διεξαγωγής της εκλογής ρυθμίζει τριμελής Εφορευ¬ 
τική Επιτροπή η οποία εκλέγεται από,την Αδελφότητα δια,φανε^, 
ράς ψηφοφορίας. . * . ·.-,'· 

ε) 1ης εκλογής προηγείται τριήμερος νηστεία, και προφευχή^ 
ώστε δια του φωτισμού του Αγίου Πνεύματος να οιναδ.εικνύεταΓή 
πλέον κατάλληλος δια την υψίστην αυτήν διακονίαν. 

στ) Δικαίωμα του εκλέγεσθαι έχουν αι τυχόν δια γραπτής δια¬ 
θήκης υποδεικνυόμεναι υπό της κοιμηθείσης ή παραιτηθείσης 
Ηγουμένης και πάσαι αι έχουσαι ηλικίαν από (33) τριάντα τριών 
έως (60) ετών και διακρίνονται δια την ακεραιότητα και την στα¬ 
θερότητα της πνευματικής των ζωής. 

Δεν δύναται να ξαναεκλεγή η παραιτηθείσα η εκπέσασα Ηγου- 

μ έν η· 

Δικαίωμα του εκλέγειν έχουν άπασαι αι εγγεγραμμέναι εις το 
Μοναχολόγιον του Ησυχαστηρίου. 

ζ) Η εκλογή γίνεται «δια μυστικής ψηφοφορίας εντός του ναού 
και αρχίζει η διαδικασία της εκλγοής ελεγχομένης της απαρτίας. 

η) Η Αδελφότης ευρίσκεται εν απαρτία παρόντων των 4/5 δι¬ 
καιούμενων ψήφου αδελφών. Μη επιτευχθείσης της απαρτίας η 
εκλογή διαξάγεται μετά τρεις ημέρας εαν παρίσταται το ήμισυ 
των .αδελφών, συν μιας. 

Λ θ)'Κατά την ψηφοφορίαν εκάστη αδελφή προσέρχεται ιεραρχι- 
κώς/'/άμβανεΓ παρά της Εφορευτικής Επιτροπής ψηφοδέλτιον 
και αποσυρόμενη σημειώνει έναν μόνον όνομα. Εν συνεχεία ρίπτει 
το ψηφοδέλτιον εντός εσφραγισμένης' ενώπιον της Αδελφότητος 
ψηφοδόχου καί υπογράφει εις τον κατάλογον των εκλογέων ο 
οποίος καταρτίσθηκε υπό της Εφορευτικής Επιτροπής. 

Μετά το πέρας της ψηφοφορίας αποσφραγίζεται η ψηφοδόχος 
και καταμετρούνται αι ψήφοι ενώπιον της Αδελφότητος. 

ι) Η λαμβάνουσα τας περισσοτέρας ψήφους εκλέγεται Ηγου¬ 
μένη. Εις περίπτωσιν ισοψηφίας αναλαμβάνει η αρχαιοτέρα. 

ια) Τυχόν ενστάσεις, μετά την αναγγελίαν του αποτελέσματος 
της εκλογής από την τοποτηρήτρια, γίνονται δεκταί, εάν συγκε¬ 
ντρώσουν τα 2/3 των παρευρισκομένων αδελφών. 

ιβ) Όταν τελειώση η εκλογική διαδικασία, η Εφορευτική Επι¬ 
τροπή συντάσσει πρακτικόν το οποίον αναφέρει λεπτομερώς τα 
της εκλογής (ονόματα υποψηφίων μοναχών -ψήφους εκάστης 
κ.λ.π.). Το πρακτικόν αυτό καταχωρείται εις το βιβλίο Πρακτι¬ 
κών της Αδελφότητος και υπογράφεται παρά πάντων των ψηφι- 
σάντων αδελφών. Αντίγραφο των Πρακτικών αυτών υποβάλλε¬ 
ται εις τον οικείον Μητροπολίτην δια ενημέρωσιν του και παροχή 
της ευλογίας του προς εγκαθίδρυσιν της αναδειχθείσης Ηγόυμέ- 

ν η ς · % 

ιγ) η κατά τα ανωτέρω εκλεγείσα Ηγουμένη μετά την θεσπι- 
σμένην εν τω Ναώ προσευχήν και την υπογραφήν των Πρακτι¬ 
κών της εκλογής αναλαμβάνει την άσκησιν των καθήκόντων της 
ισοβίως. 

Άρθρον 6 " 

Ηγουμενοσυμβούλιον 

,.-'γγ -'·\·^ 1. Συγκρότησης Ηγουμενοσυμβουλίου 

*» α)'Τό' Ηγουμενοσυμβουλίου είναι τριμελές όταν ο αριθμός των 
αδελφών δεν υπερβαίνει τας δεκαπέντε (15), πενταμελές (όταν ο 
αριθμός των (25) συμπεριλαμβανομένης πάντοτε και της Ηγου- 
μένης ως Προέδρου. 

β) Τα μέλη του Ηγουμενοσυμβουλίου, ως εμπεπιστευμένα την 
ομαλήν λειτουργίαν του Ησυχαστηρίου, πρέπει να χαρακτηρίζο¬ 
νται από την ακρίβειαν και συνέπειαν της μοναχικής ζωής, το τα¬ 
πεινόν φρόνημα, το ορθόδοξον ήθος, την διοικητικήν ικανότητα 
και το πνεύμα συνεργασίας. 

γ) Το Ηγουμενοσυμβούλιον συνεδριάζει όταν παρίσταται ανά¬ 
γκη ή σε τακτά διαστήματα που ορίζονται από την Ηγουμένην. 
Προσκαλείται εις συνεδρίασιν από την Ηγουμένην ή την αντικα- 
ταστάτριά της ή την τοποτηρήτρια ή από την πλειοψηφία του 
ίδιου του Ηγουμενοσυμβουλίου. 

Εις πάσαν συνεδρίασιν τηρείται πρακτικόν από την Γραμμα¬ 
τέα, η οποία παρίσταται άνευ ψήφου και γνώμης εάν δεν είναι μέ¬ 
λος του Ηγουμενοσυμβουλίου. 

' Πάντα τα μέλη οφείλουν κατά τη διάρκεια της συνεδριάσεως 
να'δϊατύπώνούν την σύμφωνον ή τυχόν αντίθετον γνώμην των με 
σαφήνεια, πραότητα, σεβασμόν και πνεύμα ταπεινότητας και 
απόλυσής'υποία'γής εις την προεδρεύουσα καθογουμένην. 
ί* δ)"Εύρίσκέται εν απαρτία όταν παρίστανται επί τριμελούς τα 
δύο (2) μέλη του, επί πενταμελούς τα τρία (3) και επί επταμελούς 
τα τέσσερα (4) μέλη του. Αι αποφάσεις λαμβάνονται κατά πλειο- 
ψηφίαν. Επί ισοψηφίας υπερισχύει η ψήφος της Ηγούμένης. 

ε) Αναπλήρωσις μέλους του Ηγουμενοσυμβουλίου γίνεται 
ένεκα θανάτου, παραιτήσεως, παύσεως ή μακράς απουσίας αυ¬ 
τού. Η παύση ή η αποδοχή της παραιτήσεως κρίνονται από την 
Σύναξιν της Αδελφότητος. 

2. Εκλογή Ηγουμενοσυμβουλίου 

α) η εκλογή των μελών του Ηγουμενοσυμβουλίου γίνεται ανά 
πενταετίαν δια μυστικής ψηφοφορίας υπό της Συνάξεως της 
Αδελφότητος. Εάν συμπέση η λήξις της θητείας του Ηγουμενο¬ 


συμβουλίου με την χηρείαν της θέσεως της Ηγούμένης, τότε πα- 
ρατείνεται η θητεία του μέχρι της εκλογής νέας Ηγούμένης. 

β) Η εκλογή διεξάγεται εντός της τελευταίας εβδομάδος πριν 
από την λήξιν της, θητείας του προηγουμένου Ηγουμενοσυμβου¬ 
λίου. . , 

γ) Τα σχετικά με την διεξαγωγήν της εκλογής ρυθμίζει εφο¬ 
ρευτική επιτροπή, η οποία αποτελείται από την Ηγουμένη και 
δύο αδελφές αι οποίαι εκλέγονται δια φανεράς ψηφοφορίας. 

δ) Εις το ψηφοδέλτιον το συνταχθέν υπό της Εφορευτικής Επι¬ 
τροπής σημειούνται δύο (2) σταυροί επί τριμελούς Ηγουμενοσυμ¬ 
βουλίου, τέσσερες (4) επί πενταμελούς (5) και εξ (6) επί επταμε¬ 
λούς. 

3) Εις περίπτωσιν ισοψηφίας προηγείται η αρχαιότερα 
αδελφή. 

στ) Αι δύο πρώται επιλαχούσαι ορίζονται ως αναπληρωματικά 
μέλη του Ηγουμενοσυμβουλίου και μεν την αυτή διάρκεια θη¬ 
τείας. 

ζ) Ως προς τα υπόλοιπα διαδικαστικά ακολουθείται η τάξις δια 
την εκλογήν Ηγούμένης. .··.·,·· 

3. Καθήκοντα και δικαιοδοσίαι Ηγουμενοσυμβουλίου. 

α) Το Ηγουμενοσυμβούλιον μετά της Ηγούμένης ως Προέ¬ 
δρου αποφασίζει δια παν ζήτημα του Ησυχαστηρίου. 

β) Ορίζει τα πρόσωπα των αδελφών δια τα διάφορα διακονή- 
ματα και τας διαφόρους υπηρεσίας και εργασίας του Ησυχαστη¬ 
ρίου των οποίων η θητεία είναι ετήσια, δύναται δε να παραταθή 
με απόφασιν του. 

γ) Το Ηγουμενοσυμβούλιον έχει όλήν την οικονομικήν διεύ- 
θυνσιν του Ησυχαστηρίου. Συντάσσει ετήσιον Προϋπολογισμόν 
και Απολογισμόν. 

δ) Αποφασίζει δια την πρόσληψιν δοκίμων μελών. 

ε) Συγκαλεί την Σύνταξιν της Αδελφότητος σύμφωνα με το άρ¬ 
θρο 5 (2γ). 

στ) Αποδέχεται η αποποιείται δωρεάς η κληρονομιά^,: συνά¬ 
πτει δάνεια, προβαίνει εις αγοράς και πωλήσεις ακινήτων οιασδή- 
ποτε αξίας, εξαιρουμένων των αποτελούντων το συγκρότημα 
όπου είναι κτισμένο το Ησυχαστήριου, τα οποία θεωρούνται ρη- 
τώς ως αναπαλλοτρίωτα εις το διηνεκές, αποφασίζει διά την επέ- 
κτασιν των οικοδομικών συγκροτημάτων, διαχειρίζεται πάσαν 
κινητήν και ακίνητον περιουσίαν του Ησυχαστηρίου, μεριμνά δια 
την προμήθειαν πάντων των αναγκαίων εφοδίων, αποφασίζει δια 
την χορήγησιν βοήθειας εις απόρους και δΓ άλλας φιλανφρωπι- 
κάς πράξεις. Επιπλέον μεριμνά δΓ όλας τας ατομικάς ανάγκας 
των αδελφών καθώς και δια την ιατροφαρμακευτικήν περίθαλψιν 
αυτών. Εν γένει δε ενεργεί και φροντίζει δια πάν έτερον θέμα μη 
ρητώς αναφερόμενον εν τω παρόντι άρθρω συντελούν δε εις την 
εύρυθμον λειτουργίαν του Κοινοβίου. " 

4. Καθήκοντα Γραμματέως. 

α) Γραμματεύς ορίζεται εν εκ των μελών του Ηγουμενοσυμ¬ 
βουλίου ή σπανίως εις εξαιρετικάς περιπτώσεις κατά την κρίσιν 
της Ηγούμένης και την σύμφωνον γνώμην και του Ηγουμενο¬ 
συμβουλίου ορίζεται ως Γραμμάτέύς κάποιο, από τα μέλη τής’ 
Αδελφότητος άνευ ψήφου και γνώμης εις τας συνεδριάσεις του. 
Ηγουμενοσυμβουλίου. 

β) Η γραμματεύς διεξάγει την πάσης φύσεως αλληλογραφιών 
και συντάσσει τα πρακτικά του Ηγουμενοσυμβουλίου και της Συ¬ 
νάξεως της Αδελφότητος. 

γ) Τηρεί τα βιβλία Εισερχομένων και Εξερχομένων εγγράφων 
(Πρωτόκολλου), Πρακτικών του Ηγουμενοσυμβουλίου και της 
Συνάξεως της Αδελφότητος, Υλικού (κινητής Περιουσίας), το 
Μοναχολόγιον, το βιβλίον εγγραφής Δόκιμων, το Κτηματολό- 
γιον και το κατάλογο Αγίων Λειψάνων, Κειμηλίων και. Πολυτί¬ 
μων Αντικειμένων. 

δ) Φυλάσσει το αρχείον του Ησυχαστηρίου και την σφραγίδα 
αυτού. 

5. Καθήκοντα Ταμίας. 

α) Η Ταμίας ορίζεται όπως και η γραμματεύς εις το άρθρο 6 
(4α). 

β) Η Ταμίας υπό την εποπτείαν της Ηγούμένης εκτελεί πάσαν 

φ 

είσπραξιν ή πληρωμήν όσον αφορά τα έξοδα και τα έσοδα εκάστης 
ημέρας και φυλάσσει εις σχετικόν φάκελον όλα τα δικαιολογητικά 
δια την κάθε δαπάνων του Ησυχαστηρίου. Επίσης καταχωρεί εις 
σχετικόν βιβλίον πάσαν υπέρ του Ησυχαστηρίου εισφοράν οιουδή- 
ποτε Χριστιανού. 

γ) Τηρεί τα βιβλία Ταμείου και Καθολικού Εσόδων και Εξό¬ 
δων. 

δ) Μετά την λήξιν εκάστου έτους ή ταμία εποπτευομένη παρά 
της Ηγουμένης συντάσσει εντός του 15νθήμερου του Ιανουάριου 
τον απολογισμόν των γενομένων καθ’ όλον το λήξαν έτος δαπα¬ 
νών και εσόδων εξ οιουδήποτε πόρου του Ησυχαστηρίου. Ο ισολο¬ 
γισμός ούτος υπογεγραφόμενος παρά της Ηγουμένης και της Τα¬ 
μίας εγκρίνεται και από το Ηγουμενοσυμβούλιον και εισάγεται 
εις την Αδελφότητα προς τελικήν έγκρισιν. Αντίγραφο τούτου 
υποβάλλεται εις τον οικείον Μητροπολίτην προς γνώσιν του. 

Άρθρον 7. 

Τηρούμενα βιβλία. 

Το Ησυχαστήριου τηρεί τα κάτωθι βιβλία: 
α) Βιβλίον πρακτικών Ηγουμενοσυμβουλίου και Αδελφότη¬ 
τος. 

β) Βιβλίον Εισερχομένων και Εξερχομένων Εγγράφων (Πρω- 
τόκολον). 

γ) Μοναχολόγιον 

δ) Βιβλίον Εγγραφής Δοκίμων. 

ε) Βιβλίον Κτημάτων του Ησυχαστηρίου. 

στ) Βιβλίον Υλικού (Κινητής Περιουσίας). 

ζ) Βιβλίον Ταμείου. 

η) Καθολικόν Εσόδων και Εξόδων. 

θ) Κατάλογος Αγίων Λειψάνων, Κειμηλίων και Πολυτίμων 
Αντικειμένων. 

Άρθρο 8. 

Σφραγίς 

Η σφραγίς του Ησυχαστηρίου είναι κυκλική και φέρει εις το κέ¬ 
ντρου αυτής την εικόνα της Οσιας Μακρίνας, κύκλω δε την ένδει- 
ξιν: «ΙΕΡΟΝ ΓΥΝΑΙΚΕΙΟΝ· ΗΣΥΧΑΣΤΗΡΙΟΝ Η ΟΣΙΑ ΜΑ¬ 
ΚΡΙΝΑ». 

Άρθρο 9. 

Η Σύναξις της Αδελφότητος 

α) Η Σύναξις (Ολομέλεια) της Αδελφότητος, αποτελούσα το 
ανώτατον διοικητικόν όργανον του Ησυχασηρίου, απαρτίζεται εκ 
πασών των εγγεγραμμένων εις το Μοναχολόγιον αυτής αδελ¬ 
φών. 

β) Συγκαλείται τακτώς μεν δις του έτους, ήτοι: 
α) Κατά μήνα Ιανουάριον προς ενημέρωσιν της Αδελφότητος 
επί της εν γένει πορείας του Ησυχαστηρίου και 

2) Κατά μήνα Αύγουστον εν όψει του νέου εκκλησιαστικού 
έτους προς ανάθεσιν των διακονημάτων, εκτάκτως δε προς αντι- 
μετώπισιν λίαν σοβαρώς θεμάτων της Μονής και προς τροποποί- 
ησιν παρόντος Καταστατικού. 

γ) Ευρίσκεται εν απαρτία παρόντων των 2/3 των μελών αυ¬ 
τής. Μη επιτευχθείσης της ως άνω απαρτίας η Σύναξις συνέρχε¬ 
ται παλιν εις οριζομένην.νέαυ ημερομηνίαν, εφ’ όσον παρίστανται 
το ήμισυ συν εν των μελών. 

δ) Αι αποφάσεις λαμβάνονται κατά πλειοψηφίαν, εκτός των 
περιπτώσεων δι’ άς άλλως ορίζεται εν τω παρόντι Καταστατικώ. 

ε) Των Συνάξεών τηρούνται πρακτικά, υπογραφόμενα παρά 
πασών των παρευρισκομένων αδελφών. 

ΚΕΦΑΛΑΙΟΝ Δ' 

ΤΟ ΣΩΜΑ ΤΗΣ ΑΔΕΛΦΟΤΗΤΟΣ 

Άρθρον 10. 

Συγκρότησις . 

α) Η Αδελφότης συγκροτείται εκ πασών των εγγεγραμμένων 


εις το Μοναχολόγιον του Ησυχαστηρίου αδελφών. 

β) Η σειρά αρχαιότητος των αδελφών καθορίζεται από την 
προτεραιότητα εγγραφής των εις το μοναχολόγιον. 

Εξαιρέσει μόνον των Μεγαλοσχήμων ακολουθούντων τας 
προηγούμενος των Μεγαλόσχημους. 

Άρθρον 11. 

Κοινοβίασις. 

Πάσαι αι αδελφοί του Ησυχαστηρίου αποτελούν Χριστιανικήν 
Αδελφότητα ζώσα κοινοβιακώς κατά τα αρχέτυπα θέσμια των 
Κοινοβιακών Μονών της Ορθοδόξου ημών Εκκλησίας και ιδίως 
του Αγίου Όρους Άθω. 

α) Ως δόκιμοι προσλαμβάνονται πρόσωπα διακοινόμενα δια 
τον πόθον της αναζητήσεως του θεούν δι’ όλης της ψυχής «μέσω 
της μοναχικής ασκήσεως και πολιτείας και όχι πρόσωπα δυνά- 
μενα να θεραπεύσωσι υλικάς ανάγκας». 

β) Ως κατώτατον όριον ηλικίας δια την εγγραφήν υποψήφιας 
εις το βιβλίον Δοκίμων ορίζεται το 18ον έτος συμπεπληρωμέ- 
νον. 

γ) Η υποψήφια δια την μοναχικήν πολιτείαν παραμένει ως 
προδόκιμος δι’ εν χρονικόν διάστημα όχι μεγαλύτερο του ενός 
έτους προς διαπίστωσιν της κλίσεως της υπό της Ηγουμένης και 
του πνευματικού του Ησυχαστηρίου. Ο χρόνος "δοκιμασίας της 
αρχίζει από την ημέραν κατά την οποίαν ενδύεται το ένδυμα της 
δοκίμου Μοναχής. 

δ) Η διάρκεια της δοκιμασίας ορίζεται εις τρία έτη, συμφώνως 
με τους θείους και ιερούς Κανόνας. Εις εξαιρετικάς περιπτώσεις 
όμως δύναται να συντμηθή ή και να εκταθή αύτη τη εισηγήσει 
της ηγουμένης και αποδοχή του Ηγουμενοσυμβουλίου. 

ε) Η είσοδος δοκίμου εις το Ησυχαστήριου γίνεται κατόπιν 
υποβολής εγγράφου αιτήσεως προς το Ηγουμενοσυμβούλιον δια 
της οποίας εκθέτει τους λόγους της αποφάσεως της να εγκατά¬ 
λειψη τον κόσμον και να ακολουθήση τον μοναχικόν βίον.. 

στ) Η Ηγουμένη μετά του Ηγουμενοσυμβουλίου δύναται να ' 
απομακρύνη δόκιμον, η οποία κρίνεται ακατάλληλος διά το Μο¬ 
ναχικόν Σχήμα. 

ζ) Η δόκιμος όταν απομακρύνεται ή μόνη της αποχώρή τού 
Ησυχαστηρίου, δικαιούται να λάβη την περιουσίαν την οποίαν τυ¬ 
χόν αφιέρωσε εις το Ησυχαστήριου. 

η) Εάν μία δόκιμος ασθενήση θανασίμως και ζητήση ως τελευ- 
ταίαν επιθυμίαν την Μοναχικήν κούραν, δύναται τη εγκρίσει του 
Σεβασμιωτάτου να λάβη το μικρόν σχήμα αν διακρίνεται δια την 
πνευματικήν της πρόοδον, ειδάλως μόνον ρααοφορείται. 

θ) Μετά την ρασοφορίαν της δοκίμου καταγράφονται τα στοι¬ 
χεία της εις ειδικόν βιβλίον του Ησυχαστηρίου το Μοναχολό¬ 
γιον. 

ι) Την κουράν ρασοφόρου εις Μαγαλοσχήμον αποφασίζει η 
Ηγουμένη μετά του Πνευματικού, αφού διαπιστωθεί μεγάλη 
πνευματική πρόοδος, διότι η Μεγαλοσχημία εις πρόσωπα μη 
προοδευμένα πνευματικώς, είναι βάρος δυσβάστακτου και συνε¬ 
πώς ολέθριου δια την Σωτηρίαν. 

ια) Κατά τον 6ον κανόνα της Συνόδου της Κων/πόλεως αι 
Μοναχαί δεν δικαιούνται να έχουν ατομικήν ιδιοκτησίαν. , 

Μετά την κουράν τους πάσα ιδιοκτησία ανήκει αυτοδικαίως είς.' 1 
την Μονήν. ,. . Γν . . , 

ιβ) Δια της Μοναχικής κουράς η Μοναχή αφιερώνέται’ισοβίως· 
εις τον Θεόν. Συμφώνως δε προς τον 4ον κανόνα της Δ' κάί τον 
2Ιον της Ζ' Οικουμενικής Συνόδου, αι Μοναχαί οφείλουν να πα¬ 
ραμένουν εις την Μονήν ως το τέλος της ζωής των. 

ιγ) Εάν κάποια αδελφή οικειοθελώς αποχωρήσει του Ησυχα¬ 
στηρίου και παραμένη εκτός αυτού υπέρ τον μήνα δεν γίνεται εκ 
νέου δεκτή εις τούτο ει μη μόνον εφ’ άπαξ και εάν τούτο εγκρίνε- 
ται παρά της πλειοψηφίας των 4/5 της Αδελφότητος. Αδελφή 
απομακρυνθείσα αυθαιρέτως και άνευ νομίμου άδειας και απου¬ 
σιάζει υπέρ το τρίμηνον θεωρείται ως οριστικώς αποχωρήσασα 
οικειοθελώς του Ησυχαστηρίου και προς τούτο συνέρχεται το 
Ηγουμενοσυμβούλιον το οποίον προβαίνει εις την οριστικήν δια¬ 
γραφήν υποχρεωτικώς εκ της δυνάμεως του Ησυχαστηρίου και 

:ου Μοναχολογίου υποβάλλει δε αντίγραφου της αποφάσεως εις 
:ον οικείου Μητροπολίτην προς γνώσιν του χαι εν συνεχεία απο¬ 
τελεί επί αποδείξει εις την διγραφείσαν Μοναχήν το σχετικόν - 
:πολυτήριον έγγραφον. 

) Αποκλείεται απολύτως ή εγκατοβίωσις Μοναχής άλλου Ησυ¬ 
χαστηρίου ή Μονής, εκτός εξαιρετικών περιπτώσεων διά τας 
>ποίας αποφασίζει παμψηφεί η ολομέλεια της Αδελφότητος. 

ΚΕΦΑΛΑΙΟΝ Ε- 
ΤΑΞΙΣ ΤΟΥ ΗΣΥΧΑΣΤΗΡΙΟΥ 

Άρθρον 12. 

Λατρεία 

α) Εις το Ιερόν Ησυχαστήριου τελούνται καθημερινώς αι Ιεραί 
-κολουθίαι αι καθοριζόμενοι υπό του Τυπικού της Αγιωτάτης 
μών Ορθοδόξου Εκκλησίας. 

β) Η καθαριότης και η ευπρέπεια του «Οίκου του Θεού» η τάξις 
και η κατάνυξις κατά την διάρκειαν των Ιερών Ακολουθιών η κα¬ 
τάλληλος, προετοιμασία της ψαλμωδίας και καθαράς αναγνώ- 
ιεως, αποτελούν αντικείμενου ιδιαιτέρως παροχής ολοκλήρου 
,·ης Αδελφότητος, τη ευθύνη της Ηγουμένης. 

γ) Αι Μοναχαί δέον ν’ αποφεύγουν να μετακινώνται εντός του 
ερού Ναού, κατά την ώραν των Ιερών Ακολουθιών άνευ απολύ- 
:όυ ανάγκης. Εκάστη δε Μοναχή οφείλει να έχη καθορισμένην 
ίέσιν εν τω Ναώ. 

δ) Μόνον εις περίπτωσιν ασθένειας ή απολύτου ανάγκης και 
κατόπιν αδείας της Ηγουμένης, Μοναχή απουσιάζει από την Ιε- 
ιάν Ακολουθίαν. 

ε) Το κορύφωμα της Λατρευτικής ζωής των Μοναχών αποτε¬ 
λεί η Θεία Λειτουργία και η συμμετοχή των εις το Μυστήριον της 
ϋείας ευχαριστίας, εις το οποίον οφείλουν να προσέρχωνται πάσαι 
χι αδελφαί κατόπιν αδείας του Πνευματικού και ευλογίας της 
ίγουμένης. 

στ) 'Απασαι αι Μοναχαί υποχρεούνται όπως προσέρχονται εις 
το μυστήριον τής Ιεράς Εξομολογήσεως. Επίσης απαγορεύεται 
;ις τας Μοναχάς η μεταβίβασις εις άλλον Πνευματικόν δια το μυ¬ 
στήριον πλην του Πνευματικού του Ησυχαστηρίου, διότι τούτο 
ρέρει σύγχυσιν και αταξίαν εις την Αδελφότητα. 

ζ) Κάθε τι το οποίον σχετίζεται μετά της Θείας Λατρείας (εικό- 
>ες, αρχιτεκτονική, μουσική κ.λ.π.) οφείλει να έχη ως πρότυπον 
την Βυζαντινήν και ειδικότερα την αγιορείτικην παράδοσιν. 

Άρθρον 13. 

. Τράπεζα 

α) Ο χώρος της Τραπέζης θεωρείται Ιερός ως ο Ναός, διότι 
πάντα τα του μοναχού αποβλέπουν εις τον σκοπόν της κατά Χρι- 
τόν τελειώσεώς του. Δια τούτο οφείλουν να συμμετέχουν εν αυτή 
πάσαι αδελφαί με επικεφαλής την ηγουμένην λόγο του κοινοβια- 
κού χαρακτήρος του Ησυχαστηρίου τρώγουσαι εν σιωπή και πα- 
σακολουθούντων την ανάγνωσιν γραφικών ή Πατερικών κειμέ¬ 
νων. Η αναγνώστρια λαμβάνει την τροφή της μετά το πέρας της 
τραπέζης. 

β)" Αι" νήστείαι της Αγιωτάτης ημών Εκκλησίας τηρούνται 
α,ετά Μοναχικού ζήλου. Αι νήστείαι των ασθενών Αδελφών κανο¬ 
νίζονται 1 ϋπό'της ηγουμένης και του Πνευματικού, αναλόγως των 
αναγκών της υγείας των. 

γ) Γενικώς αποκλείεται η κρεωψαγία. Εις την τράπεζαν εκά- 
στη Δευτέραν, Τετάρτην και Παρασκευής (πλην των καταλυσί- 
αων ημερών) δεν παρατίθεται έλαιον και οίνος εκτός εάν υπάρ- 
Όυν λόγοι υγείας όπως αναφέρθηκε προηγουμένως στο άρθρο 
13. 

Άρθρον 14. 

Πνευματικά καθήκοντα των αδελφών 

α) Η καθημερινή ζωή των αδελφών διεξάγεται πάντοτε εντός 
των πλαισίων των υπό των αγίων Πατέρων και της μακραίωνος 


μοναστικής παραδόσεως τεθεσπισμένων κανόνων και δι’ τάξεων 
εν φόβου θεού. 

β) Αι αδελφαί οφείλουν να διατηρούν μεταξύ των την ενότητα 
του Πνεύματος την αγάπην εις όλας τας αδελφάς ανεξαιρέτως 
άνευ προσωποληψίας και της επεράτου «μερικής φιλίας», την 
αμοιβαίαν υπακοήν και τον αλληλοσεβασμόν συμφώνως προς την 
προτροπήν του Απ. Παύλου «Τη Τιμή αλλήλοις προηγούμενοι» 
(ρωμ. ιβ, 10). 

γ) Κέντρον της αγάπης και της αμοιβαίας υπακοής είναι, η 
Ηγουμένη. Αι Μοναχαί υπακούουν αδιακρίτως εις τας εντολάς 
της, αναφέρουν δε λεπτομερώς και επακριβώς πάντα τα κρύφια 
της καρδίας και του νού των δια της παραδεδομένης μοναχικής 
εξαγορεύσεως. 

δ) Η υποχρέωσις αύτη της απολύτου και αδιάκριτου υπακοής 
και αναφοράς της υποτακτικής προς την Γερόντισσα αποτελεί την 
φυσικότατην απόρροιαν του πνευματικού και αιωνίου δεσμού ο 
οποίος ενώνει τας δύο ψυχάς. «Ο γαρ καθηγούμενος «τονίζει ο Μ. 
Βασίλειος» ουδέν έτερον έστιν ή ο του Σωτήρος επέχων πρόσωπον 
και μεσίτης Θεού και ανθρώπων γενόμενος. Μεταξύ δε Γερόντισ- 
σας και υποτακτικής συνάπτεται σύμβασις άλυτος πνευματικής 
συμβιώσεως, δια τούτο συμπληρώνει «ο πνευματική κοινωνία 
συναρμοσθείς, υπ’ αυτώ μάρτυρι και μεσίτη τω Πνεύματι, υπόδι¬ 
κος επί τω χωρισμών γίνεται» (Ασκητικαί διατάξεις ΚΑ’ ΚΒ’). 

ε) Μιά εκ των θεμελιωδών αρχών της μοναχικής ζωής είναι η 
ακτημοσύνη. Κατά συνέπειαν το κελλίον, το ένδυμα, τα υποδή¬ 
ματα και όλα ανεξαιρέτως τα ατομικά είδη της μοναχής δεν είναι 
ιδικά της. Απλώς της παραχωρούνται από το Ησυχαστήριον δια 
να την εξυπηρετήσουν κατά τον χρόνον της επιγείου ζωής της. 
Δια τούτο τα χρησιμοποιεί μετά πολλής επιμελείας και προσοχής, 
γνωρίζουσα ότι η εξ αμελείας και κακής χρήσεως καταστροφή 
των είναι ιεροσυλία. 

στ) Αι Μοναχαί θα αποφεύγουν αυστηρώς τας πολυτελείς εν¬ 
δυμασίας. Ο μοναχός πρέπει να είναι απέριττος και ταπεινός εις 
την όλην του εμφάνισιν, εφ’ όσον κατά τον αββάν ΗσαΤαν «ευκό- 
σμησις σώματος ψυχής έστι καταστροφή» (Λόγος ΚΘ'). 

Η αυτή θεμελιώδης αρχή ισχύει και δια τα κελλία των Μονα¬ 
χών δέον να είναι απέριττα, να διατηρούνται όπως πάντοτε κα¬ 
θαρά και τακτικά, διότι αποτελούν τον χώρον προσευχής, ασκή- 
σεως, περισυλλογής και πνευματικής μελέτης εκάστης. 

ζ) Ο χώρος όπου ευρίσκονται τα κελλία των αδελφών θεωρεί¬ 
ται ιερόν ως εκ τούτου οφείλει. 

I. Να επικρατεί εν αυτώ απόλυτος ησυχία και σιωπή. 

II. Να παραμένη άβατος, απαγορευομένης αυστηρώς της προ- 
σεγγίσεως κοσμικών. 

η) Απαγορεύεται εις τας αδελφάς ν’ εισέρχονται η μία εις το 
κελλίον της άλλης, καθώς και της Ηγουμένης το κελλίον, παρε- 
κτός ασθένειας προς περιποίησιν της ασθενούς και κατόπιν ευλο¬ 
γίας της ηγουμένης. Η ηγουμένη εισέρχεται εις τα κέλλία και 
απάντων των αδελφών επιβλέπουσα την πιστήν τήρησιν των υπο- 
χρεώσών των. 

Η αδελφότης οφείλει να ζη εις ατμόσφαιραν αγίας σιωπής, ην 
θα ασκή εκάστη αδελφή εις οιανδήποτε εργασίαν ή διακόνημα κι 
αν επιτελή. Ως εκ τούτου δέον ν’ αποφεύγονται: 

1. Ανωφελείς συζητήσεις. 

2. Αστεϊσμοί και απρεπείς γέλωτες και 

3. Φωνασκίαι. 

ι) Εις την καθημερινήν ατομικήν προσευχήν συμπεριλαμβάνο- 
νται απαραιτήτους οι «Χαιρετισμοί της Κυρίας Θεοτόκου και η εν 
παντί καιρώ και τόπω μονολόγιστος «ευχή», δια την συστηματι¬ 
κήν καλλιέργειαν της οποίας εκάστη θα συνεργάζεται μετά της 
Γ εροντίσσης. 

ια) Εκάστη αδελφή οφείλει να εκτελή καθημερινώς τον ατομι¬ 
κόν της κανόνα, ο οποίος συμφώνως προς την παράδοσιν των Ιε¬ 
ρών Μονών διαμορφούται ως εξής: 

I. Δοκίμου Κομβοσχοίνια εξ (6) των εκατό (100) και μετάνιαι 
τριάντα (30). 

β. Ρασοφόρου *Κομβοσχοίνια δώδεκα (12) των εκατό (100) 
και μετάνοιαι εξήντα (60). 

3. Μεγαλοσχήμου Κομβοσχοίνια είκοσι τέσσερα (24) των 
εκατό (100) και μετάνιαι εκατόν είκοσι (120). 

Η ηγούμενη, δια λόγους ασθένειας ή αδυναμίας, δύναται να 
μετριάση τον κανόνα των Αδελφών κατά περίπτωσιν, τη εγκρίνει 
του Πνευματικού. 

ιβ) Την κατ’ ιδίαν μελέτην των Αδελφών καθορίζει τη Ηγου- 
μένη κατά περίπτωσιν προς ,αρτιωτέραν αυτών κατάρτισιν και 
ψυχικήν ωφέλειαν. 

ιγ) Απαγορεύεται εις τας Μοναχάς ρητώς η έξοδος εκ του 
Ησυχαστηρίου άνευ αδείας της Ηγουμένης. 

ιδ) Αι αποστελλόμεναι εις διακονία εκτός (ανά δύο κατά προτί- 
μησιν) οφείλουν: 

1. Να συμπεριφέρωνται μετά προσοχής επιβαλλομένης εις το 
σχήμα των. 

2. Να αποφεύγουν, κατά το δυνατόν, πάσαν μετά των κοσμι¬ 
κών συζήτησιν. 

3. Να αποφεύγουν, τας επισκέψεις και παραμονήν εις οικίας 
κοσμικών. 

4. Να αποφεύγουν να περιεργάζονται τα εν τω κόσμω συμβαί- 

νοντα. .* 

5. Επιστρέφουσαι εκ της αποστολής των, να τηρούν εχεμύ¬ 
θειαν και να μη διαταρράσουν την ησυχίαν των λοιπών μελών της 
Αδελφότητας.με ανωφελείς διηγήσεις εκ των εν τω κόσμω συμ- 
βαινόντων. 

ιε) Απαγορεύεται απόλυτος εις τας αδελφάς να λαμβάνουν τι ή 
να δίδουν άνευ της ευλογίας Ηγουμένης. 

ιστ) Γενικώς εκάστη Μοναχή οφείλει να προσέχη ιδιαιτέρως να 
μην σκανδαλίζη δια της συμπεριφοράς της και να μην δημιουργή 
εμπόδια εις την πνευματικήν πορείαν των άλλων. Τυχόν παρεξη¬ 
γήσεις. ή ψυχρότητες, ας τακτοποιούνται το ταχύτερον κατά την 
εντολήν του Απ. Παύλου «ο ήλιος μη επιδυέτω επί τω παροργι- 
σμώ υμών» (Εφεσ. δ, 26). Εν εναντία περίπτωση δέον να ζητήται 
η -άμεσος επέμβασις της Ηγουμένης. 

Άρθρον 15. 

: ' Διακονήμάτα. 

α) Εάν πρώτιστον καθήκον"της μοναχής είναι η λατρεία και η 
προσευχή, δεύτερον όμοιον προς αυτό είναι η εργασία. Κατά συ¬ 
νέπειαν πάσαι αι αδελφαί θα εργάζονται, εκάστη κατά το μέτρον 
των δυνάμεών της, εκτελώντας μετά ζήλου και επιμελείας και τα 
ευτελέστερα των έργων με την σκέψιν ότι πάσα εργασία εν τω 
Ησυχαστηρίων είναι· προσφορά εις .τον Θεόν. 

β) Η ανάθεσις των διανημάτων γίνεται κατά την τακτικήν Σύ- 
ναξιν του Αυγούστου (όρα άρθρου 9β του παρόντος Καταστατι¬ 
κού). Εις την διακριτικήν δε δικαιοδοσίαν της ηγουμένης εναπό¬ 
κειται η τυχόν επιβαλλομένη δι’ οιονδήποτε λόγου αλλαγή διακο- 
νήματος αδελφής κατά την διάρκειαν του έτους. 

Άρθρον 16. 

Πειθαρχικός έλεγχος. 

α) Ο πειθαρχικός έλεγχος ασκείται κατά πρώτον λόγον και εν 
παντί υπό της ηγουμένης, η οποία και επιβάλλει τα υπό των Ιε¬ 
ρών Κανόνων προβλεπόμενα επιτίμια μετά διακρίσεων και αγά- 
.πης, προβλέπουσα εις την διόρθωσιν της αδελφής ήτις σφάλλει. 

β) Εις περίπτωσιν υποτροπής ή βαρυτάτου τυχόν παραπτώμα¬ 
τος, τον πειθαρχικόν έλεγχον ασκεί το Ηγουμενοσυμβούλιον. 

γ) Εάν δε, ο μη γένοιτο, συμβή παράπτωμα επισύρον και κα- 
νονικάς κυρώσεις ή απειλούν την εύρυθμον λειτουργίαν του Ησυ¬ 
χαστηρίου, τότε επιλαμβάνεται του θέματος η Σύναξις της Αδελ¬ 
φότητος. 

δ) Τέλος δια το πειθαρχικά παραπτώματα και τις παραβάσεις 
που διαπράττονται και συνεπάγονται κατά τους θείους και ιερούς 
κανόνας την έκπτωση εκ του Μοναχικού σχήματος ή αλλαι ποι- 
ναί αρμόδιος είναι ο οικείος Μητροπολίτης εις τον οποίον υποβάλ¬ 
λεται μερίμνη της ηγουμένης ο σχετικός φάκελλος προς γνώσιν 
του και έγκρισιν. Επίσης ο Μητροπολίτης ενεργεί και αποφασίζει 
δια την παραμομπήν εις το Εκκλησιαστικόν δικαστήριον. 


Άρθρον 17. 

Φιλοξενία 

Το Ιερόν Ησυχαστήρον δεν είναι ούτε τόπος μισανθρώπων, 
ούτε τόπος φιλικών συναντήσεων, πολυλογιών, και ,περοττολο- 
γιώνμετά των κοσμικών. - ν 

Είναι Ιερός τόπος, Ευωδίας Χριστού, 
α) Οι επισκέπται τυγχάνουν της κατά το ουνατον.κα/Λίτερας 
υποδοχής και φιλοξενίας. Την διακονίαν ταύ'την επίτελεί κατάλ¬ 
ληλος αδελφή «η Ξενοδόχος» η οποία επιλέγεται υπό της Ηγου¬ 
μένης μεταξύ των πλέον προσεκτικών και συνεπών αδελφών διότι 
εν τω προσώπω ταύτης εμφανίζεται η όλη πνευματική κατάστα- 
σις του Ησυχαστηρίου. Συνεχώς δε εις τα ώτα της πρέπει να 
ηχούν αι φράσεις του Αγίου Ιωάννου του ΣιναΤτου «φως μεν Μο- 
ναχοίς Άγγελοι, φως δε πάντων ανθρώπων Μοναχοί». 

β) Μετά των επισκεπτών, εκτός της ξενοδόχου, έρχεται εις 
επαφήν και συνομιλίαν η Ηγουμένη και αι υπό ταύτης έχουσαι ει¬ 
δικήν ευλογίαν αδελφαί. 

γ) Οι επισκέπται κατ’ αρχήν γίνονται δεκτοί εις μίαν επίσκε- 
ψιν. Δια την παραμονήν γνωστών προσώπων επί περισσοτέρας 
ημέρας και μέχρι μιας εβδομάδος αποφασίζει η Ηγουμένη δια με- 
γαλύτερον δε χρονικόν διάστημα το Ηγουμενοσυμβούλιον. 

δ) Οι φιλοξενούμενοι δεν επιτρέπεται να εισέρχονται εις τους 
τύπους διαμονής και εργασίας των αδελφών άνευ ευλογίας. 

ε) Το Ησυχαστήριου παραμένει ανοικτό εις ημέρας και ώρας 
καθοριζομένας εκάστοτε υπό του Ηγουμενοσυμβουλίου, οπωσδή¬ 
ποτε παραμένει κλειστό κατά το πρώτον τριήμερον της Μ. Τεσσα¬ 
ρακοστής. 

στ) Κατά το μήνα Ιούλιον εις χώρον του Ησυχαστηρίου φιλοξε¬ 
νούνται αι μαθητικαί κατασκηνώσεις θηλέων της Ιεράς Μητρο- 
πόλεως. 

ΚΕΦΑΛΑΙΟΝ ΣΤ.’ 

ΟΙΚΟΝΟΜΙΚΑ 

-Άρθρον 18. , · 

Το Ησυχαστήριου ως προς το διαχειριστικόν αυτού μέρος είναι 
ανέλεγκτον εκ μέρους οιουδήποτε τρίτου και ως εκ τούτου αδέ¬ 
σμευτον και αυτοτελές μη δυνάμενον να υπαχθή εις εξωτερικήν 
τινα δικαιοδοσίαν ή ελεγχον ή δέσμευσιν δια την σκοπιμότητα 
των δαπανών αυτού και τον τρόπον της χρησιμοποιήσεως των 
πόρων αυτού, εις μη μόνον και αποκλειστικούς εις τα δια του πα¬ 
ρόντος ιδρυόμενα και καθιερούμενα διοικητικά όργανα (Ηγουμέ- 
νην, Ηγουμενοσυμβούλιον, Αδελφότητα) τα οποία και ασκούν 
αγρύπνως τον επιβεβλημένου έλεγχον επί της σκοπιμότητας και 
επί της νομιμότητας των εξόδων και δαπανών του Ησυχαστη¬ 
ρίου. Η παρούσα διάταξις αποτελεί την άκαμπτου βούλησιν των 
Ιδρυτριών κτητόρων του Ησυχαστηρίου, θεωρουμένη εξαιρέτως 
και απολύτως ουσιώδης και θεμελιώδης. 

Άρθρον 19. 

Πρόσοδοι. 

Αι πρόσοδοι του Ησυχαστηρίου προέρχονται: 
α) Αι εις χρήμα ή οιοδήποτε άλλο είδος εισφοραί των εγκατα- 
βιουσών εν τω Ησυχαστηρίων γυναικών, 
β) Εκ δωρεών, κληρονομιών κ.λ.π. 

γ) Εξ εργασίας των μελών του Ησυχαστηρίου (χειροτεχνίας. 
Αγιογραφίας κ.λ.π.) ή εκ της διαθέσεως βιβλίων, 
δ) Εκ πάσης εν γένει χρηστής και νομίμου πηγής. . 

Άρθρον 20. 

Διάθεσις Προσόδων. 

Απαγορεύεται εις τας μοναχάς κατασκευή και πώλησις εντός 
ή εκτός του Ησυχαστηρίου προς ίδιον αυτών όφελος οιουδήποτε 
εργόχειρου εικόνος ή άλλου τινός αντικειμένου. Παν ποσόν ει- 
σπραττόμενον παρ’ αυτών εξ οιουδήποτε λόγου δοθέντος του κοι- 
νοβιακού χαρακτήρος του Ησυχαστηρίου παραδίδεται αμέσως εις 

το κοινόν Ταμείον αυτού. Αι πρόσοδοι του Ησυχαστηρίου διατίθε¬ 
ται: 

α) Δια τας πάσης φύσεως ανάγκας των αδελφών (διατροφήν 
νδυμασίαν,-ιατροφαρμακευτικήν περίθαλψιν κ.τ.λ.).' 

β) Δια την συντήρησιν και επέκτασιν των κτιριακών εγκατα¬ 
στάσεων. 

γ),για-την προμήθειαν και συντήρησιν πάντων των συντελού- 
των εις την εύρυθμον λειτουργίαν του Ησυχαστηρίου. 

δ) Δια την έκδοσιν βιβλίων. 

ε) Δια την φιλοξενίαν των προσκυνητών. 

στ) Δι’ ελεημοσύνην, εκδηλώσεις αγάπης και άλλους ιεραπο- 
τολικούς σκοπούς. Δια πάσαν δαπάνην μη περίλαμβανομένην 
αεταξύ των ανωτέρω αποφασίζει το Ηγουμενοσυμβούλιο. 

ΚΕΦΑΛΑΙΟΝ Ζ 
ΓΕΝΙΚΑΙ ΔΙΑΤΑΞΕΙΣ 
Άρθρον 21 

Παν θέμα μη προβλεπόμενον υπό του παρόντος καταστατικού 
ιυθμίζεται υπό του Ηγουμενοσυμβουλίου. 

Άρθρον 22 

Το Ησυχαστήριον θεωρείται εν ενεργεία υφιστάμενον και λει- 
:ουργούν και αν ακόμη επιζώσιν δύο μέλη αυτού. Και τούτων τυ- 
'όν εκλιπόντων δεν δύναται οπωσδήποτε να διαλυθή προ της 
τροελεύσεως τουλάχιστον δύο ετών κατά τα οποία θα θεωρείται 
εατά ρητήν και απαράβατον βούλησιν των ιδρυτών αυτού ως τε¬ 
θούν εν διακοπαίς λειτουργίας, επιτηρουμένης της περιουσίας και 
:ων προσόδων αυτού και εισπραττομένων υπευθύνως παρά κα- 
:αλλήλου προσώπου, όπερ αιτήσει της εν τω Ησυχαστηρίω 
.πομε- 

ούσης Μοναχής ή και ταύτης τυχόν αποθανούσης αυτεπαγγέλ- 
:ως αιτήσει παντός έχοντος έννομον συμφέρον παρά του οικείου 
ϊητροπολίτου. Ο εν λόγω επιτηρητής υποχρεούται να καταθέτει 
ις την Εθνικήν Τράπεζα της Ελλάδος ή εις οιονδήποτε πιστωτι¬ 
κόν ίδρυμα δι’ ου συναλάσσετο εν ενεργεία το Ησυχαστήριον, υπ’ 
υθύνη του επ’ ονόματι του Ησυχαστηρίου παν ποσόν εισπραττό- 
ιενον παρ’ αυτού εκ των προσόδων της περιουσίας του. 

Εάν κατά την διάρκειαν της διετίας εμφανισθούν προς εγκατα- 
ίωσιν δύο τουλάχιστον Μοναχαί δέον αύται να γίνονται δεκταί 
:αρά του Επιτηρητού και να εγγράφωσιν εις το σχετικόν βιβλίον 
ων Μελών αυτού. Μετά την εγγραφήν των και την επανάληψιν 
ης λειτουργίας του Ησυχαστηρίου βάσει, του παρόντος Καταστα- ■ 
ικού υποχρεούται αμέλλητί ο επιτηρητής άνευ οιασδήποτε αντιρ- 
ήσεως ή δυστροπίας να παραδώσει εις αυτάς άπασαν την υφι- 


σταμένην περιουσίαν του Ιδρύματος συντασσομένου πρωτοκόλ¬ 
λου και να αποχωρήση τούτου.αναφέρων τούτο δι’ αιτήσεώς του 
εις τον οικείον Μητροπολίτην προς γνώσιν του και δικαιούμενος 
να αιτήαηται την καταβολήν της αποζημιώσεως παρά του Μη¬ 
τροπολίτου καθοριζομένης αναλόγου προς τας προσφερθείσας 
υπηρεσίας του και δίκαιος και ευλόγου την οποίαν υποχρέούται 
το Ησυχαστήριον να καταβάλη εις αυτόν. Άρνησις τυχόν του επι- 
τηρητού δια την εγκαταβίωσιν των εμφανισθέντων Μοναχών δη¬ 
μιουργεί σοβαράν τούτου ευθύνην δικαιουμένων των εμφάνισθη- 
σομένων Μοναχών νά αιτήσωνται την εγκαταβίωσιν των δια 
προσφυγής των εις τον Αρμόδιον Μητροπολίτην όστις εγκαθιστά 
ταύτας εις το Ησυχαστήριον. 

Εάν όμως και μετά την παρέλευσιν της διετίας δεν ήθελε τυχόν 
εμφανισθή ουδεμία Μοναχή προς εγκαταβίωσιν εις το Ησυχα¬ 
στήριον τότε τούτο Θεωρείται αυτοδικαίως αυτοδιαλυθέν και 
άπασα η υφισταμένη τούτου κινητή και ακίνητος περιουσία πε¬ 
ριέρχεται εις έτερον ίδρυμα καθορισθησόμενον δια συμβολαιογρα¬ 
φικής πράξεως παρά των ιδρυτριών υπό τον όρον όπως η εν λόγω 
περιουσία χρησιμοποιηθή και παρά του Ιδρύματος τούτου δια πα¬ 
ρεμφερή προς τον παρόντα σκοπόν ή τούτου καθίσταμένου αδυνά¬ 
του δι’ ανάλογον θρησκευτικόν σκοπόν. 

Άρθρον 23 

Το παρόν Καταστατικόν δεν δύναται να τροποποιηθή ή μετα- 
βληθή εξ οιουδήποτε λόγου και αιτίας εις το διηνεκές κατά τας 
θεμελιώδεις και ουσιώδεις αυτού διατάξεις ειμή μόνον παρά των 
αρχικών ιδρυτριών εφ’ όσον αύται ζώσιν και συμφωνήσωσιν και 
εάν ταυτοχρόνως συμφωνήση και Αδελφότης κατά πλειοψήφίάν 
των 4/5 αυτής. Κατά τας μη ουσιώδεις και θεμελιώδεις διατά¬ 
ξεις επιτρέπεται η τροποποίησις εάν αποφασισθή από την ολομέ¬ 
λειαν των 4/5, της Αδελφότητος. 

Στον Υπουργόν Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 13 Μαρτίου 1991 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

■ 0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00’ έως 13.30’ 

ΤΕΙΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καηοδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52,48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήοια συνδρομή είναι: 


α) Για το Τεύχος Α' 

β) 

» 

» 

» 

Β' 

Υ) 

» 

» 

» 

Γ 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

ΙΜ.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

ι) 

» 

» 

» 

Α.Ε. & Ε.Π.Ε. 


ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) χ 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























